
Kasutusloa andmine (August Weizenbergi tn 8, L2, L3)

1. ASJAOLUD JA MENETLUSE KÄIK

27.11.2018 ehitisregistri e-keskkonda laekus läbivaatamiseks August Weizenbergi tänav L2 ja L3 ning August Weizenbergi tn 8 ehitatud kanalisatsioonitorustikule kasutusloa taotlus nr 1811371/21140-1. Taotlusele on lisatud ehitusprojekt, ehitusdokumentatsioon. 

28.11.2018 ehitisregistri keskkonnas, koduleht www.ehr.ee, on genereeritud kasutusloa eelnõu nr 1812371/15704, menetluse nr 155258 ning eelnõu on suunatud maakorralduse ja geodeesia osakonnale ning linnamajandusametile kooskõlastamiseks.

Ehitusseadustiku § 130 lõike 2 punkti 2 kohase kontrolli kohta on 28.11.2018 koostatud akt, milles ehitise ülevaatusse kaasatud isikud avaldavad oma arvamust ehitiste kohta kasutusloa andmiseks. 

04.12.2018 ehituse tellija tagastas ehitiste nõuetele vastavuse kontrollimise akti. Kõik kaasatud isikud, ehitusettevõtja, omanikujärelevalve vastutavad spetsialistid ning hoone omaniku esindaja hindasid August Weizenbergi tänav L2 ja L3 ning August Weizenbergi tn 8 ehitatud kanalisatsioonitorustiku vastavaks nõuetele ning ehitise nõuetele vastavuse kontrollimise aktil kinnitasid oma allkirjadega, et ehitusseadustiku § 55 loetletud põhjused kasutuslubade väljastamisest keeldumiseks puuduvad.

07.12.2018 ehitisregistri elektroonilises keskkonnas kõik kaasatud isikud kooskõlastasid kasutusloa eelnõu, va linnamajandusameti linnavara osakonna linnavara insener. Linnavara insener ei kooskõlastanud kasutusloa eelnõud põhjusel, et ei ole vormistatud kasutusõigus Narva linna omandis olevate kinnistute kasutamiseks.  

Ehitusseadustiku § 54 lg 7 kohaselt linnavara inseneri kooskõlastamata jätmise põhjust kasutusloa andmiseks võib jätta arvestamata, sest ehitusseadustiku § 54 lg 1 kohaselt kasutusluba antakse, kui ehitus vastab õigusaktides sätestatud nõuetele, eelkõige ehitisele esitatud nõuetele, ja ehitusloale, mida kinnitasid kasutusloa menetlusse kaasatud isikud.

Seega ehitusseadustiku § 55 kohaselt August Weizenbergi tänav L2 ja L3 ning August Weizenbergi tn 8 ehitatud kanalisatsioonitorustikule kasutusloa andmisest keeldumise põhjused puuduvad. 

2.
ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Ehitusseadustiku § 54 lg 7 kohaselt kui kasutusloa eelnõu kohta on kooskõlastamise või arvamuste andmise käigus esitatud märkusi, võtab pädev asutus need asjakohaselt arvesse või põhjendab arvestamata jätmist. Kasutusluba antakse elektrooniliselt ehitisregistrisse.

2.3.
Narva Linnavalitsuse Arhitektuuri- ja Linnaplaneerimise Ameti põhimääruse § 9 lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

3.
OTSUS

3.1.
Väljastada August Weizenbergi tänav L2 ja L3 ning August Weizenbergi tn 8 ehitatud kanalisatsioonitorustikule kasutusluba.

3.2.
Kasutusloa menetlejal kanda kasutusloale linnamajandusameti linnavara inseneri märkuse Narva linna omandis olevate kinnistute kasutamiseks kasutusõiguse vormistamise kohta.  

3.3.
Kohustada kanalisatsioonitorustiku omanikku vormistada koos linnavara osakonnaga Narva linna omandis olevate kinnistute kasutamiseks kasutusõiguse. 
4. RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

